બોલિવૂડ અભિનેત્રી તાપસી પન્નુની ફિલ્મ ‘રનિંગ શાદી ડોટકોમ’ હાલમાં પોસ્ટ પ્રોડક્શનમાં લટકેલી છે. સુજિત સરકાર દ્વારા નિર્મિત અને અમિત રોય દ્વારા નિર્દેશિત આ ફિલ્મ પોસ્ટ પ્રોડક્શનના કારણે લેટ થઇ રહી છે. આ એક રોમેન્ટિક કોમેડી ફિલ્મ છે. આ ફિલ્મમાં તાપસી સાથે અરજણ બાજવા અને અમિત સાધ જેવા કલાકારો છે. આ ઉપરાંત નવોદિત નિર્દેશક સંકલ્પની યુદ્ધ પર આધારિત ફિલ્મ ‘ગાજી’ પણ રિલીઝ થઇ રહી છે. પ્રકાશ રાજ નિર્દેશિત ‘તડકા’, ‘નામ શબાના’ અને ‘મખલા’ જેવી ફિલ્મ પણ તાપસી કરી રહી છે. તાપસી કહે છે કે મને આશા છે કે આ બધી ફિલ્મો દ્વારા હું મને ગમતું કામ કરી શકીશ.